text: یہ پہلی مرتبہ ہے کہ وزارت داخلہ کےذریعے ایسی کسی میٹنگ کا انعقاد کیاجارہاہے۔اس میٹنگ کا مقصد ہند-چین کی سرحد پرواقع 5 ریاستوں سے وزارت داخلہ کاتال میل قائم کرنا ہے تاکہ بحیثیت مجموعی سرحدی سلامتی کی صورتحال کو بہتر بنایا جا سکے، کیونکہ ریاستیں بھی سرحدوں کی سلامتی میں حصہ دار ہیں۔ اس میٹنگ میں وزارتِ داخلہ کے تحت کئے جانے والےسرحدی بنیادی ڈھانچے سےمتعلق کام، سرحدی علاقہ ترقیاتی پروگرام اور ریاستوں و آئی ٹی بی پی وغیرہ میں تال میل سے متعلق امورپر تبادلۂ خیال ہوگا۔